Black Mirror

Το Black Mirror είναι βρετανική τηλεοπτική σειρά επιστημονικής φαντασίας που δημιουργήθηκε από τον Τσάρλι Μπρούκερ, με τους Μπρούκερ και Άνναμπελ Τζόουνς να λειτουργούν ως showrunners του προγράμματος. Επικεντρώνεται σε σκοτεινά και σατιρικά θέματα που εξετάζουν τη σύγχρονη κοινωνία, ιδιαίτερα όσον αφορά τις απρόβλεπτες συνέπειες των νέων τεχνολογιών. Τα επεισόδια είναι αυτοτελή έργα, συνήθως τοποθετημένα σε εναλλακτικό ή στο εγγύς μέλλον. Η σειρά ξεκίνησε στο βρετανικό κανάλι 4, τον Δεκέμβριο του 2011. Μια δεύτερη σεζόν ξεκίνησε τον Φεβρουάριο του 2013. Το Σεπτέμβριο του 2015, η Netflix εξαγόρασε το πρόγραμμα, αναθέτοντας μια σειρά 12 επεισοδίων που χωρίστηκαν αργότερα σε δύο σεζόν από έξι επεισόδια.  Η πρώτη κυκλοφόρησε στο Netflix παγκοσμίως ως η τρίτη σεζόν στις 21 Οκτωβρίου 2016. Η τέταρτη σεζόν ολοκληρώθηκε τον Ιούνιο του 2017 και προβλήθηκε τον Δεκέμβριο του ίδιου του έτους. Η πέμπτη και τελευταία σεζόν προβλήθηκε τον Ιούνιο του 2019.

Πρώτη Σεζόν-Επεισόδια 

Η σεζόν που μας σύστησε στο Black Mirror το 2011 γνωρίζοντας επιτυχία από κριτικούς και κοινό (Rotten Tomatoes: 98%-93%, IMDb: 9.0/10) απαρτίζεται από τρία επεισόδια:

 THE NATIONAL ANTHEM (Εθνικός Ύμνος): (Πρώτη προβολή επεισοδίου:4 Δεκεμβρίου 2011) Με την απαγωγή της Πριγκίπισσας Σουζάνα, ενός αγαπητού από τους πολίτες μέλους της Βασιλικής Οικογένειας, ο Πρωθυπουργός του Ηνωμένου Βασιλείου Μάικλ Κάλλοου έρχεται αντιμέτωπος με ένα οικτρό δίλημμα που του ανατίθεται από τον απαγωγέα.

 FIFTEEN MILLION MERITS (Δεκαπέντε εκατομμύρια): (Πρώτη προβολή επεισοδίου:11 Δεκεμβρίου 2011) Σε έναν κόσμο όπου η καθημερινότητα των ανθρώπων αποτελείται από την ακατάπαυστη άσκηση σε ποδήλατα γυμναστικής ούτως ώστε να κερδίσουν εικονικά "δολάρια",τα λεγόμενα merits, ο νεαρός Μπινγκ θα γνωρίσει την Άμπυ και θα εναποθέσει σε αυτή όλες του τις ελπίδες, χαρίζοντας της 15 εκατομμύρια merits προκειμένου να συμμετάσχει σε ένα σόου ταλέντων.

 THE ENTIRE HISTORY OF YOU (Ολόκληρη η δική σου ιστορία): (Πρώτη προβολή επεισοδίου:18 Δεκεμβρίου 2011) Στο άμεσο μέλλον, αναπτύσσεται ένα εμφύτευμα μνήμης το οποίο καταγράφει ολόκληρη τη ζωή όσων το έχουν αποκτήσει (ό,τι βλέπουν, ακούν και κάνουν) δίνοντας τους τη δυνατότητα να ανατρέξουν στο παρελθόν ανά πάσα στιγμή και να "κουβαλούν" τις αναμνήσεις τους μαζί τους για πάντα. Είναι όμως αυτό τόσο καλό όσο ακούγεται για τον Λίαμ και τη Φιόν;

Δεύτερη Σεζόν-Επεισόδια 
Η δεύτερη σεζόν της σειράς προβλήθηκε το 2013, σημειώνοντας παρόμοια επιτυχία με την πρώτη (Rotten Tomatoes: 87%-93%, IMDb: 8.5/10) και αποτελούμενη από τέσσερα επεισόδια:

 BE RIGHT BACK (Επιστρέφω αμέσως): (Πρώτη προβολή επεισοδίου:11 Φεβρουαρίου 2013) Μέσω της χρήσης μίας υπηρεσίας που επιτρέπει στους ανθρώπους να επικοινωνούν με τους νεκρούς, η Μάρθα επιχειρεί να επανασυνδεθεί με τον χαμένο σύντροφό της.

 WHITE BEAR (Λευκός αρκούδος): (Πρώτη προβολή επεισοδίου:18 Φεβρουαρίου 2013) Η Βικτώρια ξυπνάει χωρίς να θυμάται τίποτα σχετικά με τη ζωή της και μη αναγνωρίζοντας το πού βρίσκεται ή τι συμβαίνει στον κόσμο γύρω της, ο οποίος αρνείται να επικοινωνήσει μαζί της. Τι είναι αλήθεια, αυτό που έκανε τους πάντες να συμπεριφέρονται αλλόκοτα και που δεν επηρέασε την ίδια;

 THE WALDO MOMENT (Η στιγμή του Γουάλντο): (Πρώτη προβολή επεισοδίου:25 Φεβρουαρίου 2013) Ένας αποτυχημένος κωμικός που "δανείζει" τη φωνή του στη διάσημη καυστική αρκούδα-καρτούν Γουάλντο, εμπλέκεται στο πολιτικό προσκήνιο μετά από την πίεση στελεχών. Τι αποτελέσματα θα έχει όμως αυτό στη ζωή του;

 WHITE CHRISTMAS (Λευκά Χριστούγεννα): (Πρώτη προβολή επεισοδίου:16 Δεκεμβρίου 2014) Δύο άντρες σε ένα απομακρυσμένο σπίτι στην παγωμένη ερημιά, διηγούνται ο ένας στον άλλο τρεις ιστορίες οι οποίες υποδεικνύουν το πόσο μακριά μπορεί να φτάσει η τεχνολογία αλλά και το πόσο εύκολα η χρήση της καθίσταται ασύστολη, υπερβαίνοντας τα όρια...

Παραπομπές

Περαιτέρω ανάγνωση

Εξωτερικοί σύνδεσμοι

Black Mirror microsite at Channel 4
Black Mirror press release from Channel 4
Black Mirror at Netflix

Βρετανικές τηλεοπτικές σειρές
Τηλεοπτικές σειρές επιστημονικής φαντασίας